text: 為食嘅我喜歡到處搵食,開飯網俾左好多食店資訊我,令我食到好多好野 唔係呢個網,都唔識得去皇后街街市食潮州野上到街市,有六檔係開左門做生意,尼泊爾菜我唔啱食,同陳春記買左一碗細豬什,配料有豬肚,粉腸,西洋菜,豬紅,豬肺. 湯係豬骨味道,我覺得味道好似淡左少少,反而因為胡椒粉落得比較多,所以有點辣過頭嘅感覺!豬肚幾爽口,豬紅就無咩味,有點血嘅味道,西洋菜就多左一啲根,豬肺煮得好淋,係咁多樣野最好食嘅一樣味道不過不失,因為餐牌比較簡單唔係太多選擇,所以會叫其他檔嘅野一齊食